Diari Oficial de la Generalitat Valenciana


Sumari del DOGV 1235, del 01-02-1990 (1990/816456)

RESOLUCIÓ de 8 de gener de 1990, de la Direcció General de Patrimoni Cultural de la Conselleria de Cultura, Educació i Ciència, de la Generalitat Valenciana, per la qual s'estableixen les bases per a la participació en el concurs de la III Mostra de Videorealitzadores de 1990.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1235

Data del DOGV
:   01-02-1990

Secció del DOGV
:   ALTRES DISPOSICIONS

Número del document
:   1990/816456


Data del document
:   08-01-1990

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 8 de gener de 1990, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual s'estableixen les bases per a la participació en el concurs de la III Mostra de Viderorealitzadores de 1990.  
Per tal d'estimular la producció de vídeos realitzats per dones i potenciar el llançament al mercat de les obres més destacades i en la línea del que disposa l'article 31.4 de l?Estatut d?autonomia, he resolt:  
Article únic  
Es convoca el concurs de dones realitzadores que es regirà per les bases que s'inclouen com Annex I a aquesta resolució.  
DISPOSICIO FINAL  
Aquesta Resolució entrarà en vigor l?endemà que es publique en el Diari Oficial de la Generalitat Valenciana.  
València, 8 de gener de 1990.   
La Directora General de Patrimoni Cultural:   
Evangelina Rodriguez Cuadros.  
ANNEX I  
Bases per al concurs de vídeos realitzats per dones  
1. Participants:  
S'hi podran inscriure dones de nacionalitat espanyola o estrangeres residents en el territori espanyol.  
2. Inscripció i enviament d'obres:  
Les fitxes d'inscripció es recolliran en la Secció de Cinematografia de la Conselleria de Cultura, Educació i Ciència (Av. de Campanar, 32, 46574 València).  
Les participants lliuraran l?obra i la fitxa d'inscripció en el Registre General de la Conselleria de Cultura, Educació i Ciència.  
El termini de presentació de la fitxa d'inscripció acabarà el 15 de febrer de 1990. El termini de presentació de l?obra acabarà el 15 de març de 1990.  
3. Condicions tècniques:  
- Les cintes es presentaran en format U-Matic BB.  
- Durada màxima: 30 minuts.  
- Les obres es podran presentar en qualsevol idioma oficial de l?estat espanyol.  
4. Jurats i premis:  
- Per concedir els premis es formarà un jurat elegit per la Il·lma. Sra. Directora General de Patrimoni Cultural i la Sra. Directora de l?Institut Valencià de la Dona.  
- El jurat, presidit per l'Il·lma. Sra. Directora General de Patrimoni Cultural i la Sra. Directora de l?Institut Valencià de la dona (o les persones en les quals deleguen), atorgarà els permís següents a càrrec de la línea de subvenció 403 i el programa 456.1:  
1r 300.000 PTA. 2n 200.000 PTA. 3r 100.000 PTA.  
- La decisió del jurat serà inapelable. Podrà declarar desert algun premi.  
- Cap obra podrà obtindre més d'un premi.  
- El Comitè Organitzador expedirà als concursants que ho sol·liciten, un certificat que n'acredite la participació.  
- La Conselleria de Cultura, Educació i Ciència es reserva el dret a reproduir una còpia de les obres premiades per a la utilització en activitats no comercials, sempre amb el consentiment previ de l'autora, i també per dipositar-lo en la Filmoteca de la Generalitat Valenciana.  
5. Devolució de les obres:  
- Les cintes no premiades seran tornades en acabar la Mostra.  
- Les cintes premiades seran tornades una vegada s'haja fet la còpia per a la Filmoteca de la Generalitat Valenciana.  
6. Normes finals:  
- L'organització del concurs, que correspon a la Direcció General de Patrimoni Cultural i a l'Institut Valencià de la Dona, resoldrà allò que hom no preveu en aqueste bases.  
- La participació en el concurs suposa l'aceptació total d'aquestes bases.